പ്രിയ ഭവാനി ശങ്കർ

സത്യപ്രിയ ഭവാനി ശങ്കർ (ജനനം 31 ഡിസംബർ 1989) പ്രൊഫഷണലായി പ്രിയ ഭവാനി ശങ്കർ എന്നറിയപ്പെടുന്നു. അവർ ഒരു ഇന്ത്യൻ നടിയും മുൻ ടെലിവിഷൻ അവതാരകയുമാണ്. അവർ തമിഴ് സിനിമകളിലും കുറച്ച് തെലുങ്ക് സിനിമകളിലും അഭിനയിച്ചിട്ടുണ്ട്.

കരിയർ
തമിഴ് വാർത്താ ചാനലായ പുതിയ തലൈമുറൈയിൽ ടെലിവിഷനിൽ വാർത്താ അവതാരകയായാണ് പ്രിയ ആദ്യമായി അംഗീകാരം നേടിയത്. സ്റ്റാർ വിജയ് ടെലിവിഷൻ്റെ കല്യാണം മുതൽ കാതൽ വരെ എന്ന സീരിയൽ നടിയായും അവർ പ്രവർത്തിച്ചിട്ടുണ്ട്. 2017-ൽ, വൈഭവ് റെഡ്ഡിയ്‌ക്കൊപ്പം മേയാധ മാൻ എന്ന ചിത്രത്തിലൂടെ അവർ തൻ്റെ സിനിമാ അരങ്ങേറ്റം നടത്തി. ആ ചലച്ചിത്രത്തിലെ അഭിനയത്തിന് അവർ മികച്ച വനിതാ നവാഗത നടിക്കുള്ള SIIMA അവാർഡിന് നാമനിർദ്ദേശം ചെയ്യപ്പെട്ടു.

അടുത്ത വർഷം കാർത്തിക്കൊപ്പം കടൈക്കുട്ടി സിംഗത്തിൽ പ്രിയ അഭിനയിച്ചു. 2019 ൽ അവർ എസ് ജെ സൂര്യയ്‌ക്കൊപ്പം മോൺസ്റ്ററിൽ അഭിനയിച്ചു. 2020-ൽ അവളെ മാഫിയ: ചാപ്റ്റർ 1- ൽ കണ്ടു. ആമസോൺ പ്രൈം വെബ് സീരീസായ ടൈം എന്നാ ബോസിലിലും അവർ അഭിനയിച്ചിട്ടുണ്ട്. 2021 - ൽ ജീവയ്ക്കും അരുൾനിധിക്കുമൊപ്പം കളത്തിൽ സന്ധിപ്പോം എന്ന മൾട്ടി -സ്റ്റാർ ചിത്രത്തിലും സന്ദീപ് കിഷനൊപ്പം കസദ താപ്പറയിലും ഹരീഷ് കല്യാണിനൊപ്പം ഓ മനപ്പെണ്ണേ എന്നി ചലച്ചിത്രങ്ങളിൽ അവർ അഭിനയിച്ചു.

2022 ലെ കണക്കനുസരിച്ച് അരുൺ വിജയ്ക്കൊപ്പം യാനൈ അഥർവയ്‌ക്കൊപ്പം കുരുതി ആട്ടം എസ്‌ജെ സൂര്യയ്‌ക്കൊപ്പം ബൊമ്മൈ അശോക് സെൽവൻ്റെ നായികയായി ഹോസ്റ്റൽ എന്നിവയിൽ അവർ അഭിനയിച്ചു. 2024-ൽ പുറത്തിറങ്ങിയ ഇന്ത്യൻ 2 -ലും അവർ അഭിനയിച്ചു.

അവലംബം

ബാഹ്യ ലിങ്കുകൾ